text: Мечтата на жадния за власт британски лорд Бекет (Том Холандер) да унищожи пиратите е на път да се осъществи, когато той успява да вземе контрола над мистичния морски капитан Дейви Джоунс (Бил Наи). Неговата безгранична сила и страховитият му кораб "Летящият холандец" дават на Бекет възможността да бъде пълен господар на седемте морета. Единствените, които могат да го спрат, са Елизабет (Кийра Найтли), Уил (Орландо Блум) и капитан Барбоса (Джефри Ръш), които за целта първо трябва да спасят своя приятел Джак Спароу (Джони Деп), който е заложник на морското чудовище Квакен. Когато те успяват да го измъкнат от капана, в който е попаднал, тяхната следваща задача е да съберат заедно всички пирати. Само обединението им може да им гарантира успех, за да осуетят плана на Бекет за тяхното унищожение. Пътят им ги отвежда в екзотичния Сингапур, където се срещат и с безмилостния китайски пират Сао Фенг (Чоу Юн Фат), който е в състояние да промени изцяло развоя на събитията.